CELEX: 62010CN0458
Language: et
Date: 2010-09-17 00:00:00
Title: Kohtuasi C-458/10: 17. septembril 2010 esitatud hagi — Euroopa Komisjon versus Luksemburgi Suurhertsogiriik

18.12.2010   
            
            
               ET
            
            
               Euroopa Liidu Teataja
            
            
               C 346/29
            
         17. septembril 2010 esitatud hagi — Euroopa Komisjon versus Luksemburgi Suurhertsogiriik
   (Kohtuasi C-458/10)
   ()
   2010/C 346/48
   Kohtumenetluse keel: prantsuse
   
      Pooled
   
   
      Hageja: Euroopa Komisjon (esindajad: S. Pardo Quintillán ja O. Beynet)
   
      Kostja: Luksemburgi Suurhertsogiriik
   
      Hageja nõuded
   
   
               —
            
            
               tuvastada, et kuna Luksemburgi Suurhertsogiriik ei ole võtnud direktiivi 98/83/EÜ (1) artikli 9 lõike 3 punkte b, c ja e täielikult ja õigesti üle, siis on Luksemburgi Suurhertsogiriik rikkunud kohustusi, mis tulenevad direktiivi 98/83/EÜ artikli 9 lõike 3 punktidest b, c ja e;
            
         
               —
            
            
               mõista kohtukulud välja Luksemburgi Suurhertsogiriigilt.
            
         
      Väited ja peamised argumendid
   
   Komisjon esitab oma hagi toetuseks kaks väidet.
   Esimese väitega viitab komisjon sellele, et direktiivi 98/83 artikli 9 lõike 3 punkte b, c ja e ei ole täielikult üle võetud. Nimelt ei näe siseriiklikud õigusnormid komisjoni arvates ette, et otsus erandi tegemise kohta peab sisaldama „eelneva[i]d asjaomase[i]d järelevalvetulemus[i]” ning ei täpsusta „ööpäevas tarbimiseks antava vee kogu[st]”, „asjassepuutuva elanikkonna arv[u]” ja seda, „kas mõjutatud on mõni asjassepuutuv toiduainetetööstuse ettevõte”.
   Teise väitega viitab komisjon sellele, et direktiivi 98/83 artikli 9 lõike 3 punkt e on üle võetud ebatäielikul ning vääral viisil, kuivõrd luksemburgi ametiasutused väidavad eeskätt seda, et arvestades asjaoluga, et erandi tegemise taotluse esitaja peab määratlema ja rakendama parandusmeetmeid, siis peab ka „kava lühikokkuvõt[t]e”, „tööde ajakava” ja „maksumuse prognoos[i]” esitama see sama taotluse esitaja ja mitte isik, kes teeb otsuse erandi tegemise kohta, nagu seda nõuab direktiiv.
   
      (1)  Nõukogu 3. novembri 1998. aasta direktiivi 98/83/EÜ olmevee kvaliteedi kohta (EÜT L 330, lk 32; ELT eriväljaanne 15/04, lk 90).